CELEX: 62019TA0610
Language: el
Date: 2022-01-19 00:00:00
Title: Υπόθεση T-610/19: Απόφαση του Γενικού Δικαστηρίου της 19ης Ιανουαρίου 2022 — Deutsche Telekom κατά Επιτροπής [Προσφυγή ακυρώσεως και αγωγή αποζημιώσεως – Ανταγωνισμός – Κατάχρηση δεσπόζουσας θέσης – Σλοβακική αγορά ευρυζωνικών τηλεπικοινωνιακών υπηρεσιών – Απόφαση της Επιτροπής διαπιστώνουσα παράβαση του άρθρου 102 ΣΛΕΕ και του άρθρου 54 της Συμφωνίας για τον ΕΟΧ – Απόφαση του Γενικού Δικαστηρίου που ακυρώνει εν μέρει την απόφαση της Επιτροπής και μειώνει το ποσό του επιβληθέντος προστίμου – Άρνηση της Επιτροπής να καταβάλει τόκους υπερημερίας – Άρθρο 266 ΣΛΕΕ – Άρθρο 90, παράγραφος 4, στοιχείο α', του κατ’ εξουσιοδότηση κανονισμού (ΕE) 1268/2012 – Κατάφωρη παράβαση κανόνα δικαίου που απονέμει δικαιώματα σε ιδιώτες – Στέρηση του αχρεωστήτως καταβληθέντος ποσού του προστίμου – Διαφυγόν κέρδος – Τόκοι υπερημερίας – Επιτόκιο – Ζημία]

14.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/32
            
         
      Απόφαση του Γενικού Δικαστηρίου της 19ης Ιανουαρίου 2022 — Deutsche Telekom κατά Επιτροπής
      (Υπόθεση T-610/19) (1)
      
      (Προσφυγή ακυρώσεως και αγωγή αποζημιώσεως - Ανταγωνισμός - Κατάχρηση δεσπόζουσας θέσης - Σλοβακική αγορά ευρυζωνικών τηλεπικοινωνιακών υπηρεσιών - Απόφαση της Επιτροπής διαπιστώνουσα παράβαση του άρθρου 102 ΣΛΕΕ και του άρθρου 54 της Συμφωνίας για τον ΕΟΧ - Απόφαση του Γενικού Δικαστηρίου που ακυρώνει εν μέρει την απόφαση της Επιτροπής και μειώνει το ποσό του επιβληθέντος προστίμου - Άρνηση της Επιτροπής να καταβάλει τόκους υπερημερίας - Άρθρο 266 ΣΛΕΕ - Άρθρο 90, παράγραφος 4, στοιχείο α', του κατ’ εξουσιοδότηση κανονισμού (ΕE) 1268/2012 - Κατάφωρη παράβαση κανόνα δικαίου που απονέμει δικαιώματα σε ιδιώτες - Στέρηση του αχρεωστήτως καταβληθέντος ποσού του προστίμου - Διαφυγόν κέρδος - Τόκοι υπερημερίας - Επιτόκιο - Ζημία)
      (2022/C 119/42)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Deutsche Telekom AG (Βόννη, Γερμανία) (εκπρόσωποι: P. Linsmeier, U. Soltész, C. von Köckritz και P. Lohs, δικηγόροι)
      
         Καθής: Ευρωπαϊκή Επιτροπή (εκπρόσωποι: P. Rossi και L. Wildpanner)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ για την ακύρωση της αποφάσεως της Επιτροπής της 28ης Ιουνίου 2019 περί μη καταβολής, στην προσφεύγουσα-ενάγουσα, τόκων υπερημερίας επί του του ποσού του προστίμου που επιστράφηκε κατόπιν της αποφάσεως της 13ης Δεκεμβρίου 2018, Deutsche Telekom κατά Επιτροπής (T-827/14, EU:T:2018:930), και, αφετέρου, αίτημα αποζημίωσης, βάσει του άρθρου 268 ΣΛΕΕ, για διαφυγόν κέρδος λόγω της στέρησης της δυνατότητας απόλαυσης του ως άνω ποσού ή, επικουρικώς, για τη ζημία που προκλήθηκε κατόπιν της αρνήσεως της Επιτροπής να καταβάλει τόκους υπερημερίας επί του ποσού αυτού.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Καταδικάζει την Ευρωπαϊκή Επιτροπή στην καταβολή αποζημίωσης ύψους 1 750 522,83 ευρώ στη Deutsche Telekom AG προς αποκατάσταση της προκληθείσας ζημίας.
               
            
                  2)
               
               
                  Η διαλαμβανόμενη στο σημείο 1 αποζημίωση προσαυξάνεται με τόκους υπερημερίας υπολογιζόμενους από την ημέρα δημοσίευσης της παρούσας απόφασης και έως την πλήρη αποπληρωμή, με το επιτόκιο που εφαρμόζει η Ευρωπαϊκή Κεντρική Τράπεζα (ΕΚΤ) στις πράξεις κύριας αναχρηματοδότησης, αυξημένο κατά τρεισήμισι ποσοστιαίες μονάδες.
               
            
                  3)
               
               
                  Ακυρώνει την απόφαση της Επιτροπής της 28ης Ιουνίου 2019 περί μη καταβολής, στη Deutsche Telekom, τόκων υπερημερίας για το διάστημα από τις 16 Ιανουαρίου 2015 έως τις 19 Φεβρουαρίου 2019 επί του του ποσού του προστίμου που επιστράφηκε κατόπιν της αποφάσεως της 13ης Δεκεμβρίου 2018, Deutsche Telekom κατά Επιτροπής (T-827/14, EU:T:2018:930).
               
            
                  4)
               
               
                  Απορρίπτει την προσφυγή κατά τα λοιπά.
               
            
                  5)
               
               
                  Η Επιτροπή φέρει, πέραν των δικαστικών εξόδων της, το ήμισυ των δικαστικών εξόδων στα οποία υποβλήθηκε η Deutsche Telekom.
               
            
                  6)
               
               
                  Η Deutsche Telekom φέρει το ήμισυ των δικαστικών εξόδων της.
               
            
         (1)  EE C 363 της 28.10.2019.